তাজিংডং
তাজিংডং (বিজয় নামেও পরিচিত) বাংলাদেশের একটি পর্বতশৃঙ্গ। সরকারিভাবে এটি বাংলাদেশের সর্বোচ্চ পর্বতশৃঙ্গ এটি বাংলাদেশের দক্ষিণ-পূর্বাঞ্চলীয় বান্দরবন জেলার রুমা উপজেলার সাইচল পর্বতসারিতে অবস্থিত। সরকারী হিসেবে তাজিংডং পর্বতের উচ্চতা ১,২৮০ মিটার (৪১৯৮.৪ ফুট) । পূর্বে কেওক্রাডংকে দেশের সর্বোচ্চ পর্বতশৃঙ্গ মনে করা হত, আধুনিক গবেষণায় এই তথ্য ভুল প্রমাণিত হয়েছে। বর্তমানে বেসরকারী গবেষণায় সাকা হাফং পর্বতকে বাংলাদেশের সর্বোচ্চ পর্বতশৃঙ্গ দাবী করা হয়, তবে এটি এখনও সরকারি স্বীকৃত নয়।
আভালাঞ্চ শৃঙ্গ ২
আভালাঞ্চ শৃঙ্গ ২ হলো ভারতের উত্তরাখণ্ডে অবস্থিত ৬,৪৪৩ মিটার উচ্চ একটি পর্বতশৃঙ্গ। কালিন্দী গিরিপথের দক্ষিণে এর অবস্থান। 
কালিন্দী হিমবাহ এবং আরওয়া হিমবাহের উত্তর দক্ষিণের স্তূপ পর্বত বরাবর আভালাঞ্চ শৃঙ্গ ২ অবস্থিত। আভালাঞ্চ শৃঙ্গ ১ এবং আভালাঞ্চ শৃঙ্গ ২ এর মধ্যে এটি উচ্চতম। এটির উচ্চতা ৬,৪৪৩ মিটার। এর উত্তর দিকে ঘাসতোলি উপত্যকা এবং দক্ষিণ পশ্চিমে চৌখাম্বা পর্বত অবস্থিত।